ร้านอาหาร ครัวแม่ศรีเรือน เลียบทางด่วนเอกมัย-รามอินทรา เป็นร้านอาหารที่ชอบไปทานอีกร้านนึง ย่านเลียบทางด่วน เป็นร้านขายก๋วยเตี๋ยว ชามพอดีๆ และอาหารไทยอื่นๆ เช่นผัดไท ปอเปี้ยะสด ข้าวผัด หมูสะเต๊ะ และอาหารตามสั่งอื่นๆ อาหารรสชาติกลางๆ ทานได้ทั้งเด็กและผู้ใหญ่ แถมยังมีขนมไทยโบราณขายด้วยคือ ขนมครก และขนมเบื้อง เป็นสูตรโบราณ อาหารอร่อยติดปากทั้งครอบครัว ตอนไปทานสั่ง ปอเปี๊ะสดหน้าไข่ ก๋วยเตี๋ยวปลา และก๋วยเตี๋ยวหมูต้มยำ และยังสั่งขนมเบื้องมาด้วย อร่อยทุกอย่างเลย น้ำซุปกลมกล่อม อาหารรอไม่นาน พนักงานบริการดี 